Luco de Xiloca

Este articlo trata sobre Luco de Xiloca, pa atros emplegos de la palabra "Luco" se veiga Luco.

Luco de Xiloca (Luco de Jiloca en castellano) ye un lugar aragonés de la provincia de Teruel y comarca de Xiloca, situau en lo municipio de Calamocha.

La suya población ye de 73 habitants (2018).

 Cheografía 
Ye un poco mes ta baixo de lo forcallo de lo río de Barrachina con lo río Xiloca, a 838 metros d'altaria dencima de lo livel d'a mar, a una distancia de 10 km de Calamocha, la capital de lo suyo municipio.

Luco de Xiloca ye lo cabo sud de la fuesa de Daroca F.J Gracia Prieto: Tectónica pliocena en la Fosa de Daroca (prov. de Zaragoza). Geogaceta, 11, 1992. pp 127-129..

 Toponimia 
Lo toponimo Luco ye la evolución lochica de lo latín Lucus, que ye una calvera en la selva. Bi ha un atra hipotesi toponimica que lo fa provenir de lo dios celta Lug, que ha orichinau muitos toponimos en Europa Central como Lugdunum-León d'el Roine.

Bel autor ha interpretau lo Mahal·la Lunqo ("Campamento de Lunco") de la Cronica de lo Califa Abdarrahman III An-Nansir entre los anyos 912 y 942 (al-Muqtabis V) de Ibn Hayyan de Cordoba como Luco de Xiloca, manimenos se considera que en realidat corresponde a l'antiga Leonica que s'habría situau en Pueyo. Ortega Ortega, Julián: Sociedad y administración del territorio en el tagr al-‘alà: El ejemplo del iqlim de Qutanda. Arqueología y territorio medieval, 1998, ISSN 1134-3184, Nº 5, pp 31-54.

 Historia 
Seguntes Agustín Ubieto Arteta, la primera cita de lo lugar ye en 1205, recollida en lo treballo de María Luisa Ledesma Ramos La encomienda de Zaragoza de la Orden de San Juan de Jerusalén en los siglos XII y XIII (en Publicaciones de la Cátedra Zaragoza, Zaragoza, 1967), y documenta las variants Luco, Luc, Luch y Lucho. Ubieto Arteta, Agustín: Toponimia aragonesa medieval, Valencia, 1972.

En o sieglo XIV feba part d'a seixma d'el río Xiloca, adintro d'a Comunidat de Daroca.

 Molimentos 
Poblau de Cabezo Raso: Poblau celtibero de lo sieglo III aC.
Puen romano de Tramasaguas, conoixiu huei en castellano como Puente d'Entrambasaguas.
Casalicio de los Marqueses de Montezuma, de lo sieglo XVII y d'estilo renaixentista aragonés.
Ilesia parroquial de l'Asumpción de Nuestra Sinyora, barroca.
Ermita de Santa Bárbara.
Ermita de la Virchen de lo Rosario.
Ermita de lo Santo Cristo.
Casal d'os Bernat.

 Fiestas 
Garrastolendas de Los Zarragones.
31 de mayo, Sant Felis. Tamién ye lo día de la Virgen de Entrambasaguas, referida a lo despoblau de Tramasaguas.

 Referencias 

*